stanford-oval/wikipedia huggingface dataset:
Juan Cuadrado
Seurajoukkueura

2. heinäkuuta 2009 Cuadrado siirtyi viisivuotisella sopimuksella italialaiseen Udineseen. Hän teki ensiesiintymisensä joukkueessa 1. marraskuuta 2009 ottelussa Chievoa vastaan. Hän pelasi kahden kauden aikana 20 Serie A -ottelua ilman maaleja. Kaudeksi 2011–2012 Cuadrado siirtyi lainasopimuksella Lecceen. Hän teki ensimmäisen maalinsa joukkueessa ottelussa Cesenaa vastaan. Hän pelasi Leccessä kaikkiaan 33 liigaottelua ja teki kolme maalia.
23. heinäkuuta 2012 Cuadrado teki sopimuksen Fiorentinan kanssa. 4. marraskuuta 2012 hän onnistui tekemään ensimmäisen maalinsa joukkueessa ottelussa Cagliaria vastaan. Hän teki kauden aikana pelaamassaan 36 sarjaottelussa viisi (5) maalia ja antoi kuusi (6) maaliin johtanutta syöttöä.
16. kesäkuuta 2014 Fiorentina osti loput Cuadradon pelaajaoikeuksista Udineselta itselleen. Hän pelasi Fiorentinassa kaikkiaan 85 Serie A:n ottelua ja teki 20 maalia. Eurooppa-liigassa pelaamissaan 11 ottelussa hän teki kolme maalia.
Cuadrado siirtyi helmikuussa 2015 Englannin Valioliigassa pelaavaan Chelseaan, jossa pelasi 13 ottelua Valioliigassa ja yhden Mestarien liigassa. Hän voitti Valioliigan ja liigacupin mestaruudet kaudella 2014–2015. Kaudet 2015–2017 hän pelasi lainalla Juventuksessa ja siirtyi kesällä 2017 italialaisseuran omistukseen. Hän pelasi Juventuksessa kahdeksan kauden aikana kaikkiaan 224 Serie A -ottelua, joissa teki 20 maalia ja antoi 44 maalisyöttöä. Mestarien liigassa pelaamissaan 56 ottelussa hän teki neljä ja syötti 11 maalia. Eurooppa-liigassa hän pelasi kahdeksan ottelua. Hän voitti Italian-mestaruuden viidesti peräkkäin 2016–2020 sekä Italian cupin 2016, 2017, 2018 ja 2021.
Heinäkuussa 2023 Cuadrado siirtyi Juventuksesta Internazionaleen vuoden sopimuksella.
Maajoukkueura

Cuadrado pelasi ensimmäisen ottelunsa Kolumbian maajoukkueessa syyskuussa 2010 Venezuelaa vastaan. MM-kilpailuissa 2014 hän pelasi Kolumbian kaikissa viidessä ottelussa ja teki maalin alkulohko-ottelussa Japania vastaan. MM-kilpailuissa 2018 hän pelasi avauskokoonpanossa Kolumbian kaikissa neljässä ottelussa ja teki maalin alkulohko-ottelussa Puolaa vastaan. Copa Américassa hän on pelannut yhden ottelun 2011, neljä ottelua 2015, kuusi ottelua 2016, neljä ottelua 2019 ja kuusi ottelua 2021. Ainoan maalinsa hän on tehnyt voitokkaassa pronssiottelussa 2021. Kolumbia saavutti pronssia myös 2016.
Aiheesta muualla

Kuvia tai muita tiedostoja aiheesta Juan Cuadrado Wikimedia Commonsissa
Internazionale – Serie A
1 Sommer |
2 Dumfries |
6 De Vrij |
7 Zieliński |
8 Arnautović |
9 Thuram |
10 Martínez |
11 Correa |
12 Di Gennaro |
13 Martínez |
15 Acerbi |
16 Frattesi |
17 Buchanan |
20 Çalhanoğlu |
21 Asllani |
22 Mkhitarjan |
23 Barella |
28 Pavard |
30 Carlos Augusto |
31 Bisseck |
32 Dimarco |
36 Darmian |
42 Palacios |
95 Bastoni |
99 Taremi |
Valmentaja Inzaghi
Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez
Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman
Kolumbian joukkue – Copa América 2015
1 Ospina |
2 Zapata |
3 Franco |
4 Arias |
5 Andrade |
6 Sánchez |
7 Armero |
8 Cardona |
9 Falcao |
10 James |
11 Cuadrado |
12 Vargas |
13 Valdés |
14 Ibarbo |
15 Mejía |
16 Valencia |
17 Bacca |
18 Zúñiga |
19 Gutiérrez |
20 Muriel |
21 Martínez |
22 Bonilla |
23 Murillo |
Valmentaja Pekerman
Kaarle Julius Saarinen

Kaarle Julius Saarinen (12. helmikuuta 1868 Pori – 15. marraskuuta 1938 Mikkeli) oli suomalainen kansakoulunopettaja, suomentaja ja esperantisti.
Saarinen kävi kansakoulun ja kolme luokkaa Porin lyseota. Hän sai päästötodistuksen Jyväskylän seminaarista vuonna 1893. Hän oli sitten opettajana Mikkelin maalaisseurakunnan Harjumaan koululla 1889–1890, Pylkönmäen kirkonkylän ja Saarijärven Honkolan kansakouluissa ja 1893–1894 Laukaassa Kuusankosken kasvatuslaitoksessa. Saarinen muutti 1894 Tampereelle ja toimi sitten opettajana kaupungin kansakouluissa vuoteen 1931 saakka. Saarinen oli lisäksi tuntiopettajana useissa Tampereen oppikouluissa, kauppa-apulaiskoulussa, työväenopistossa ja käsityöläiskoulussa ja opetti niissä englantia, ruotsia, esperantoa, kaunokirjoitusta ja uskontoa. Hän teki opintomatkan vuonna 1901 Englantiin ja Skotlantiin.
Saarinen oli Tampereen kansakoulujen johtokunnassa opettajiston edustajana ja kuului Tampereen klassillisen lyseon vanhempainneuvostoon sekä oli kirkkoneuvoston jäsenenä. Hän oli muutamia vuosia Tampereen taksoituslautakunnan ja kasvatuslautakunnan sihteerinä. Saarinen suomensi muutamia kirjoja englannin kielestä ja harrasti erityisesti kansainvälistä kieltä esperantoa.
Saarinen kirjoitti rauhanasiasta vuonna 1907 Tampereella perustetun Suomen Rauhanliiton Väinämöinen-lehteen 1909–1911. Vuosina 1910–1911 hän laati kansainvälisellä Ido-apukielellä lehden kuhunkin numeroon selostuksen edellisen numeron sisällöstä, jotta ulkomaisetkin rauhanystävät saisivat tietoa Suomen rauhanliikkeestä. Lehden ilmestyminen päättyi kuitenkin 1911 kustantajan konkurssiin.
Suomennoksia

Nimellä K. J. Saarinen:
Charles M. Seldon : Filip Strongin ristiinnaulitseminen. Wäinämöinen, Tampere 1900
Washington Gladden : Aikamme johtavia aatteita ; englanninkielestä suomensi K. J. Saarinen. K. J. Gummerus, Jyväskylä 1908 (alkuteos Ruling ideas of the present age)
Junat ja naiset

| ”Junat ja naiset” Jenni Vartiainen |
| --- | --- | --- |

Singlen tiedot
 Albumilta: Terra
 Julkaistu: 16. elokuuta 2013
 Kesto: 03.35
 Levy-yhtiö: Warner Music Finland
Jenni Vartiaisen muut singlet
| ”Minä ja hän” 2012 | ”Junat ja naiset” 2013 | ”Selvästi päihtynyt” 2013 |
Junat ja naiset on Jenni Vartiaisen kappale, joka julkaistiin singlenä 16. elokuuta 2013. Kappaleen on sanoittanut Mariska. Kappale on Vartiaisen kolmannen, 4. lokakuuta 2013 julkaistun Terra-studioalbumin ensimmäinen single. Kappaletta soitettiin suomalaisilla radiokanavilla viikon aikana yli 480 kertaa.
Kappaleen musiikkivideo julkaistiin singlen kanssa samana päivänä. Video kuvattiin Islannissa Pekka Haran ohjaamana.
Kappaleet

Junat ja naiset – 3.35
Listasijoitukset

| Lista | Korkein sijoitus |
| --- | --- |
Suomen virallinen singlelista: 15
Suomen virallinen latauslista: 2
Suomen radiolista: 1
Juiced 2: Hot Import Nights

| Juiced 2: Hot Import Nights |
| --- | --- |

Kehittäjä:  Juice Games   Paradigm Entertainment (PC)
Julkaisija:  THQ
Jakelija:  Steam ja Nintendo eShop
Pelisarja:  Juiced
Julkaistu:   14. syyskuuta 2007 PlayStation 2, Xbox360, Nintendo DS:  CAN 14. syyskuuta 2007  NA 25. syyskuuta 2007  EU 28. syyskuuta 2007  PlayStation Portable:  NA 8. lokakuuta 2007  EU 19. lokakuuta 2007  AUS 25. lokakuuta 2007  PlayStation 3  22. lokakuuta 2007  PC:  7. joulukuuta 2007 
Lajityyppi:  Ajopeli
Pelimuoto:  Yksinpeli, moninpeli
Ikäluokitus:  ESRB: Teini-ikäisille  PEGI 12  USK 0 
Alusta:  PC, PlayStation Portable, PlayStation 2, PlayStation 3, Xbox 360, Nintendo DS
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Juiced 2: Hot Import Nights on THQ:n vuonna 2007 julkaisema ajopeli PlayStation 2:lle ja PlayStation 3:lle, Xbox 360:lle, PC:lle, PlayStation Portable:lle ja Nintendo DS:lle. Juiced 2: Hot Import Nightsissa on enemmän tuunausmahdollisuuksia kuin edeltäjässään.
Ajotilat

Juiced 2: Hot Import Nightsista on poistettu drag-kiihdytyskisat. Tilalle on laitettu katuajoja, normaalia A:sta B:hen-ralleja sekä drift-kisoja.
Oma hahmo

Juiced 2: Hot Import Nightsissa voi luoda oman hahmonsa. Tämä on mahdollista PS2-, PS3-, Xbox 360- ja PC-versioissa.
Ajoympäristöt

Pelin seitsemän ajoympäristöä sijoittuvat ympäri maailmaa, pääosin Eurooppaan. Valittavat radat ovat erityyppisiä maastoradasta kaupunkiajoon.
Alpit – Ralli lumisilla Alpeilla.
Lontoo – Suositeltava drift-rata.
Pariisi – Vaikea rata Eiffel-tornin ympäri.
Rooma – Mutkikas rata Colosseumin ympäri.
San Francisco – Hyvä rata normaaliin katuralliin.
Sydney
Tokio – Nopeatempoinen rata.
Autot

Pelin autovalikoima on jaettu viiteen ryhmään. Niitä ovat "Eksoottiset" (Ascarit, Paganit ja muut), "Japanilaiset" (Hondat, Mazdat, Mitsubishit, Nissanit, Toyotat ja Subarut), "Eurooppalaiset" (BMW ja muut), "Vanhat muskeliautot" (Chevroletit, Plymouthit, Dodget, Pontiacit ja muut) sekä "Uudet muskeliautot" (Dodget, Fordit ja muut).
Kaasun tiheys

Kaasun tiheys (ρ) on suure, joka ilmoittaa kaasun tiheyden. Kaasun tiheys saadaan kaavasta:
\rho ={\frac {M}{V_{m}}}
Jossa
ρ = kaasun tiheys
M = moolimassa
Vm = moolitilavuus
Laskuissa on käytettävä NTP-oloissa saatuja arvoja.
Jussi-Pekka Savolainen

| Henkilötiedot |
| --- | --- | --- | --- |
Syntymäaika: 25. kesäkuuta 1986 (ikä 38)
Syntymäpaikka: Tampere, Suomi
Pelipaikka: vasen laitalinkki
Pituus: 172 cm
Junioriseurat
1997–2003: P-Iirot
Seurat
| Vuodet | Seura | O | (M) |
| 2001–2003 | P-Iirot | 28 | (3) |
| 2004–2007 | TamU | 34 | (0) |
| 2006 | → FC Hämeenlinna (laina) | 1 | (0) |
| 2008–2009 | KuPS | 46 | (3) |
| 2010 | VPS | 23 | (2) |
| 2011–2014 | P-Iirot | 56 | (19) |
| Yhteensä | Yhteensä | 188 | (27) |
Maajoukkue
| 2001–2002 | Suomi U16 | 17 | (1) |
| 2002–2003 | Suomi U17 | 16 | (0) |
| 2004 | Suomi U18 | 4 | (1) |
| 2006 | Suomi U21 | 1 | (0) |
 Seurajoukkueuran tilastot kattavat vain kansalliset sarjat.
Jussi-Pekka Savolainen (s. 25. kesäkuuta 1986 Tampere) on suomalainen uransa lopettanut jalkapalloilija. Pelipaikaltaan hän oli vasen laitalinkki.
Savolainen pelasi Veikkausliigassa vuosina 2004–2010 yhteensä 103 ottelua, joissa hän teki viisi maalia. Hän voitti Suomen-mestaruuden kahdesti ja Suomen Cupin kertaalleen.
Peliura > Pallo-Iirot (–2003)

Savolainen on Pallo-Iirojen kasvatti, joka valittiin Satakunnan vuoden poikajunioriksi 2001. Hän pelasi 37 poikien maaottelua ja oli mukana Suomessa pelatussa 17-vuotiaiden MM-lopputurnauksessa vuonna 2003. Juniorina Savolaista testasivat Arsenal, Sunderland, Feyenoord ja Internazionale.
Peliura > TamU (2004–2007)

Savolainen siirtyi Pallo-Iiroista Veikkausliigan Tampere Unitediin kaudeksi 2004. Hän pelasi ensimmäisen ottelunsa pääsarjatasolla 17-vuotiaana 7. toukokuuta, kun TamU hävisi vieraissa Jazzille 1–3. Neljän TamU-kauden aikana Savolainen voitti seurassa Suomen-mestaruuden 2006 ja 2007, SM-pronssia 2004 ja 2005 sekä Suomen Cupin 2007.
Savolaisen peliaika TamUssa jäi melko vähäiseksi. Hän pelasi neljän kauden aikana yhteensä 34 liigaottelua, joista kuusi aloituskokoonpanossa. Kaudella 2004 hän pelasi 14 ottelua, joista kaksi avauskokoonpanossa. Ennen kauden 2005 alkua Savolaisen polven ristiside katkesi Liigacupin ottelussa Hakaa vastaan. Kaudella 2005 hän pelasi loukkaantumisen vuoksi vain kolme liigaottelua. Kaudella 2006 Savolainen pelasi 16 liigaottelua, joista kolme aloituskokoonpanossa, ja kaudella 2007 vain yhden liigaottelun.
Peliura > KuPS ja VPS (2008–2010)

Neljän TamU-kauden jälkeen Savolainen pelasi kaksi kautta Kuopion Palloseurassa, ja kaudeksi 2010 hän siirtyi Vaasan Palloseuraan.
Peliura > Pallo-Iirot (2011–2014)

Ennen kautta 2011 Savolaisen ristiside katkesi hänen harjoitellessaan Pallo-Iirojen kanssa. Kuntouduttuaan vammasta hän palasi kasvattajaseuraansa kesäkuussa 2011. Savolainen pelasi Pallo-Iiroissa 56 Kakkosen ottelua vuosina 2011–2014. Hänen viimeiseksi ottelukseen jäi 27. toukokuuta 2014 pelattu Kakkosen ottelu, jossa Pallo-Iirot hävisi vieraissa TPV:lle 0–3.
Saavutukset

Tampere United
Veikkausliiga: 2006, 2007; pronssia 2004, 2005
Suomen Cup: 2007
Henkilökohtaiset
Satakunnan vuoden poikajuniori: 2001
Jumalatar (vuoden 1960 elokuva)

| Jumalatar> Devi |
| --- | --- |

Ohjaaja:  Satyajit Ray
Käsikirjoittaja:  Satyajit Ray
Tuottaja:  Satyajit Ray
Säveltäjä:  Ali Akbar Khan
Kuvaaja:  Subrata Mitra
Leikkaaja:  Dulal Dutta
Pääosat:  Sharmila Tagore Soumitra Chatterjee
Valmistustiedot
Valmistusmaa:  Intia
Tuotantoyhtiö:  Satyajit Ray Productions
Ensi-ilta:  19. helmikuuta 1960
Kesto:  93 min
Alkuperäiskieli:  bengali
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Jumalatar (Devi) on intialainen bengalinkielinen draamaelokuva vuodelta 1960. Sen ohjasi Satyajit Ray ja päärooleja näyttelivät Sharmila Tagore ja Soumitra Chatterjee.
Näyttelijät

| 0 | 1 | 2 |
| --- | --- | --- |
|  Sharmila Tagore  | … |  Dayamoyee   |
|  Soumitra Chatterjee  | … |  Umaprasad   |
|  Chhabi Biswas  | … |  Kalikinkar Choudhuri   |
|  Purnendu Mukherjee  | … |  Taraprasad   |
|  Karuna Banerjee  | … |  Harasundari   |
|  Arpan Chowdhury  | … |  Khoka   |
|  Anil Chatterjee  | … |  Bhudeb   |
|  Kali Sarkar  | … |  professori Sarkar   |
|  Mohammed Israil  | … |  Nibaran   |
|  Khagesh Chakravarti  | … |  Kaviraj   |
|  Nagendranath Kabyabyakarantirtha  | … |  pappi   |
|  Santa Devi  | … |  Sarala   |
Palkinnot

National Film Awards
1960: Paras bengalinkielinen elokuva
Jura Bedic

Jura Bedic (s. 1980) on kroatialainen taidemaalari. Hänen tyypillisiä aiheitaan ovat figuratiiviset- ja asetelma-aiheet. Hän toimii ohjaajana Florence Academy of Artissa.
Vuonna 2000 Bedic aloitti 19-vuotiaana opinnot Florence Academy of Artissa ja päätti opintonsa 2002 ja ryhtyi ohjaajaksi ensin piirustus- ja sitten maalausopinto-ohjelmassa. Hän on osallistunut useisiin ryhmänäyttelyihin Yhdysvalloissa ja Florence Academy of Artin ryhmänäyttelyihin Firenzessä ja Saksassa. 2001 hän voitti Art Renewal Center International apurahakilpailun, ja hänen työnsä olivat mukana American Artistin "Drawing" magazinessa, "Classical Approaches to the Teaching of Drawing" artikkelissa 2003. Hänen maalauksiaan on yksityiskokoelmissa ympäri Eurooppaa ja Yhdysvaltoja.
Aiheesta muualla

http://www.florenceacademyexhibition.com/Bedic.htm (Arkistoitu – Internet Archive)
Jura Museum

| Jura Museum |
| --- | --- |
Tyyppi:  Luonnontieteellinen museo 
Osoite:  Burgstraße 19, 85072 Eichstätt  
Sijainti:  Willibaldsburg 
Perustettu:  1976  
Kotisivut:  jura-museum.de 
Koordinaatit:  48°53′42″N, 11°10′08″E
 fiJura Museum 
  
Steneosauruksen fossiili Jura museossa vuonna 2010.
Jura Museum on Eichstättissä Saksassa sijaitseva luonnonhistorian museo, jossa on suuri näyttely Solnhofenin louhoksesta löydetyistä jurakautisista fossiileista. Museon näyttelyyn kuuluvat meressä eläneet matelijat, Pterosaurus ja yksi näyte Archaeopteryx-linnusta. Museon viimeisinmilloin? hankinta on hyvin säilynyt Juravenator-dinosauruksen luuranko. Museo omistaa myös suuren akvaarion, jossa esitellään trooppisia kaloja ja koralleja.
Aiheesta muualla

Museum description
Jyväskylän koulutuskuntayhtymä Gradia

| Jyväskylän koulutuskuntayhtymä Gradia |
| --- | --- |
Perustettu:  16.9.1960
Henkilökunta:  1000
Opiskelijoita:  22 000
Sijainti:  Jyväskylä,  Suomi
Kampus:  Jyväskylä, Jämsä, Keuruu, Lievestuore (Laukaa)
Sivusto:  www.gradia.fi
Jyväskylän koulutuskuntayhtymä Gradia on Keski-Suomessa toimiva kuntayhtymä, joka tarjoaa kaikenikäisille opiskelijoille ja yritysasiakkaille mahdollisuuksia osaamisen ja liiketoiminnan kehittämiseen. Gradia järjestää ammatillista koulutusta ja lukiokoulutusta, perusopetusta ja taiteen perusopetusta sekä tutkintokoulutukseen valmentavaa koulutusta (TUVA). Gradia toimii yhdeksällä kampuksella Jyväskylässä, Jämsässä, Keuruulla ja Lievestuoreella (Laukaa). Opiskelijoita on 22 000 ja henkilöstöä 1000. Vuosittainen liikevaihto on noin 100 miljoonaa euroa.
Gradiaan kuuluvat Ammattiopisto Gradia sekä Gradia-lukiot: Jyväskylän Lyseon lukio, Schildtin lukio ja Jyväskylän aikuislukio sekä Gradian hallinto- ja kehittämispalvelut, Gradia-kiinteistöt ja Gradia-ravintolat. Konserniin kuuluu myös Gradia-koulutuspalvelut Oy.
Koulutuskuntayhtymän jäsenkuntiin kuuluvat Hankasalmi, Joutsa, Jyväskylä, Jämsä, Keuruu, Kuhmoinen, Laukaa, Luhanka, Muurame, Petäjävesi, Toivakka ja Uurainen. Kuntayhtymällä on valtuusto ja hallitus. Kuntayhtymän hallintoa, taloutta sekä muuta toimintaa johtaa hallituksen alaisena kuntayhtymän johtaja, jonka valtuusto valitsee. Kuntayhtymän johtajana toimii Anssi Tuominen.
Oppilaitokset ja muut toiminnot

Ammattiopisto Gradia
Gradia lukiot
Jyväskylän Lyseon lukio
Schildtin lukio
Jyväskylän aikuislukio
Gradia-kiinteistöt
Gradia-ravintolat
Gradian hallinto ja kehittäminen
Gradia-koulutuspalvelut Oy
Kuntayhtymään kuuluu myös Ravintola Priimus.
Omistajakunnat

Hankasalmi
Joutsa
Jyväskylä
Jämsä
Keuruu
Kuhmoinen
Laukaa
Luhanka
Muurame
Petäjävesi
Toivakka
Uurainen
Aiheesta muualla

Jyväskylän koulutuskuntayhtymä Gradian viralliset sivut
Kailanen (Heinola)

| Kailanen |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°19′39″N, 25°59′22″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Viidenalaiseen 
Järvinumero:  14.147.1.014
Mittaustietoja
Pinnankorkeus:  109,9 m  
Pituus:  150 m  
Leveys:  130 m  
Rantaviiva:  0,399 km  
Pinta-ala:  1,071 ha  
Saaria:  ei saaria 
 fiKailanen 
Kailanen  on Päijät-Hämeessä Heinolassa Vainionkylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 150 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 109,9 metriä mpy.
Kaakkois-Suomen Osuuspankki

| Kaakkois-Suomen Osuuspankki |
| --- | --- |

Yritysmuoto:  osuuspankki (alk. 2024)
Toimitusjohtaja:  Juha Korhonen
Kotipaikka:  Lappeenranta
Toiminta-alue:  Kaakkois-Suomi
Toimiala:  pankkitoiminta
Huomioitavaa:  ent. Etelä-Karjalan Osuuspankki Kymenlaakson Osuuspankki
Infobox OKVirheellinen NIMI-arvo: 
Kaakkois-Suomen Osuuspankki (OP Kaakkois-Suomi) on Kaakkois-Suomessa toimiva OP Ryhmään kuuluva osuuspankki. Se yhdistyi Etelä-Karjalan Osuuspankin ja Kymenlaakson Osuuspankin kanssa Kaakkois-Suomen Osuuspankiksi keväällä 2024.
Historiaa > Etelä-Karjalan Osuuspankki

Etelä-Karjalassa toiminut osuuspankki. Vuonna 2019 Etelä-Karjalan, Luumäen, Parikkalan ja Simpeleen Osuuspankkien hallitukset hyväksyivät suunnitelman uudesta Etelä-Karjalan Osuuspankista. Uusi pankki aloitti toimintansa seuraavana vuonna.
Historiaa > Kymenlaakson Osuuspankki

Kymenlaaksossa toiminut osuuspankki aloitti toimintansa vuonna 2012 jolla tarkoituksena oli siirtää lisää työntekijöitä asiakaspalveluun. Siihen yhdistyivät Kymijoen Osuuspankin lisäksi Haminan, Kotkan ja Kouvolan seutujen osuuspankit ja Virolahden osuuspankki.
Historiaa > Kaakkois-Suomen Osuuspankki (2024–)

Etelä-Karjalan Osuuspankki ja Kymenlaakson Osuuspankki fuusioituivat Kaakkois-Suomen Osuuspankiksi toukokuun ensimmäisenä päivänä. Pankin kotipaikka on Lappeenranta ja hallintokonttori Kouvola.
Juliana Harkavy

| Juliana Harkavy |
| --- | --- |

Henkilötiedot
Koko nimi:  Juliana Jay Harkavy
Syntynyt: 1. tammikuuta 1985 (ikä 39) New York City, New York, Yhdysvallat
Ammatti:  näyttelijä
Puoliso:  Alexander Meimand
Näyttelijä
Aktiivisena:  1996–
Aiheesta muualla
www.julianaharkavy.com
IMDb
Juliana Jay Harkavy (s. 1. tammikuuta 1985 New York City, New York, Yhdysvallat), on Yhdysvaltalainen näyttelijä. Hänet tunnetaan roolista Rebeccana Dolphin Tale -elokuvassa, Jessiena elokuvassa To Write Love on her Arms ja Alishana televisiosarjassa The Walking Dead.  Hänen rooleihinsa kuuluu myös päärooli kauhuelokuvassa Last Shift ja uusinta hänen roolistaan ​​Rebeccana Dolphin Tale 2:ssa.  Hän esiintyi vakituisesti CW:n supersankarisarjassa Arrow, esittäen Dinah Drakea / Black Canarya.
Nuoruus

Harkavy syntyi New Yorkissa.  Hän on Berta Carelan ja Michael Harkavyn tytär, joka on Warner Bros. Entertainment Worldwide Publishingin, Kids' WB Musicin ja Warner Bros. Interactive Entertainmentin entinen varatoimitusjohtaja. Hänen ammattinäyttelijän uransa alkoi Harkavyn ollessa  10-vuotias Harkavy on kuvaillut itseään "dominikaaniseksi juutalaiseksi." Hän sanoi myös, että hänen isän puoleiset esi-isänsä olivat Venäjältä ja Unkarista, kun taas hänen äidinpuoleiset esi-isänsä olivat Dominikaanisesta tasavallasta, Afrikasta  ja Kiinasta.
Harkavy harjoitteli Young Actors Spacessa Sherman Oaksissa Kaliforniassa yhdeksän vuotta.  Hän kävi ensimmäisen lukiovuotensa Le Lycée Français de Los Angelesissa ja suoritti osan koulunkäynnistään Etelä-Ranskassa.  Harkavy ansaitsi ylioppilastutkintonsa Milken Community High Schoolista Los Angelesissa, Kaliforniassa. Lukion jälkeen Harkavy kävi The Tisch School of the Arts -koulua New Yorkin yliopistossa, jossa hän opiskeli teatteria Sanford Meisner -studiossa
Ura

Harkavyn ensimmäinen näyttelijätyö oli 10-vuotiaana Fox Kids -sarjan Goosebumps -mainoksessa, joka perustuu suosittuun kauhukirjasarjaan.  Hänen ensimmäinen roolinsa suuressa elokuvassa oli rooli pikku prinsessa-elokuvan 1995 versiossa, jonka ohjasi ohjaaja Alfonso Cuarón.
Harkavy näytteli vuoden 2011 elokuvassa If You Only Knew varhain alkavasta Alzheimerin taudista.  Hän näyttelee Jessica Lorenia kauhuelokuvassa Last Shift.
Harkavy näytteli vuoden 2010 lyhytelokuvassa Whatever Lola Wants. Ja oli Parhaan naispääosan palkinnon ehdolla vuoden 2011 University of Miami Canes -elokuvafestivaaleilla. Harkavy on tähti James Walhbergin ohjaamassa lyhytelokuvassa The Lost Doll.
Harkavy esittää Alishaa, selviytyjää, joka on osallisena The Walking Deadin kuvernöörin kanssa.  Hän esiintyi kahdessa jaksossa: "Dead Weight" ja "Too Far Gone."
Vuonna 2016 hänet valittiin CW-sarjan Arrow viidennelle tuotantokaudelle toistuvassa roolissa etsivä Tina Bolandina, jonka oikea nimi paljastetaan olevan Dinah Drake, joka toimii uutena mustana kanaria lintuna.  Hänet ylennettiin sarjan vakituiseksi näyttelijäksi ohjelman kuudennella tuotantokaudella, jota alettiin esittää syksyllä 2017.
Yksityiselämä

Hän on asunut New Yorkissa, New Mexicossa, New Jerseyssä, Kaliforniassa, Floridassa ja Ranskassa.  13. kesäkuuta 2020 Harkavy ilmoitti olevansa kihloissa Setar-ammattipelaaja Alexander Meimandin kanssa. He menivät naimisiin 10. lokakuuta 2021.
Aiheesta muualla

Juliana Harkavy Internet Movie Databasessa. (englanniksi)
Kailajärvi (Padasjoki, Auttoinen)

| Kailajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°17′49″N, 25°08′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kortejärveen 
Järvinumero:  35.786.1.016
Mittaustietoja
Pinnankorkeus:  135,4 m  
Rantaviiva:  1,441 km  
Pinta-ala:  4,772 ha  
Saaria:  ei saaria 
 fiKailajärvi 
Kailajärvi Iso Kailajärvi on Päijät-Hämeessä Padasjoella  sijaitseva järvi.
Maantietoa

Järven pinta-ala on 4,8 hehtaaria ja se on 650 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 135,4 metriä mpy.